Færøyenes økonomi

Færøyenes økonomi domineres av fiskeri og havbruk, som samlet står for rundt 95 % av Færøyenes eksportinntekter og halvparten av bruttonasjonalproduktet (BNP). Økonomien er  Finanskrisen på Færøyene 1989–1995 gjorde at arbeidsløsheten steg til rundt 10 %, og at en tredjedel av befolkningen utvandret, hovedsakelig til Danmark. Senere har arbeidsløsheten gått tilbake, og lå per 2007 på 1,4 %, som da var den 7. laveste i verden. I 2023 var sysselsettingsgraden 83 % for den delen av befolkningen som er i arbeidsfør alder (15–74 år), og ledigheten lå på 1,3 %.

De evigvarende primærnæringene har gjort at arbeidsløshet har vært et noe ukjent fenomen på øyene, selv om svingninger i de internasjonale fiskeprisene kan føre til store svingninger i landets økonomi. Rundt 15 % av landets BNP kommer i dag fra årlige subsidier fra Danmark, men dette tallet er stadig på vei ned. Etter 2000 har nye arbeidsplasser innen informasjonsteknologi (IT) og andre forretningsprosjekter blitt fostret på Færøyene for å tiltrekke nye investeringer.

Færøysk hvalfangst (færøysk: grindadráp) er omstridt på verdensbasis. Fangsten er ikke-kommersiell og organisert av de enkelte bygdene, og derfor ikke noen av del øyenes eksport. Fangsten er strengt lovregulert, og overvåkes alltid av den lokale sysselmannen, tilsvarende en grindeformann.

Færøyenes valuta er færøysk krone, som kun er dansk kroner med færøyske motiver på sedlene, og dermed ingen selvstendig valuta. Færøyene valgte å stå utenfor daværende EF da Danmark ble medlem i 1973. Færøyene har imidlertid en frihandelsavtale med EU, underskrevet med EF i 1989. 

 Nøkkeltall 
Tall fra CIA World Factbook og Hagstova Føroya.

 BNP per innbygger 31 000 USD (2001)
 Arbeidsløshet: 1,4 % (2007)
 Kraftproduksjon totalt: 269 GWh (2008)
 Kraftproduksjon etter kilde:
 Fossilt brensel: 55,5 %
 Vannkraft: 38,7 %
 Kjernekraft: 0 %
 Andre: 5,8 %
 Kraftforbruk totalt: 226,6 GWh (2007)
 Kraftimport: 0 kWh (2008)
 Krafteksport: 0 kWh (2008)
 Landbruksprodukter: Melk, poteter, grønnsaker, sau, laks, annen fisk
 Valuta: 1 króna (DKK) = 100 oyrur     Import etter land i 2013:
 Norge: 28,7 %
 Danmark: 24,6 %
 Tyskland: 10,0 %
 Kina: 4,4 %
 Island: 4,4 %
 Eksport etter land i 2013:
 Storbritannia: 11,3 %
 Tyskland: 8,9 %
 Danmark: 6,8 %
 Kina: 6,7 %
 Frankrike: 5,2 %

 Referanser 

 Litteratur 
 Richard A Apostle: The Restructuration of the Faroese Economy The Significance of the Inner Periphery. Frederiksberg 2002. ISBN 87-593-0891-5.
 Niels Elkær-Hansen: The Faroe Islands Scenery, Culture, and Economy. København 1959.

 Se også 
 Energi på Færøyene
 Fiskeri på Færøyene
 Havbruk på Færøyene
 Færøysk hvalfangst

 Eksterne lenker 

 Hagstova Føroya, statistikk
 The Faroese banknote series hos Danmarks Nationalbank
 Informasjonsfilm om Færøyenes økonomi, YouTube 


Kategori:Portal:Færøyene/artikler